Il-Ministru għax-Xogħol Owen Bonnici baqa' ma qalx kemm-il persuna tilfu l-impjieg waqt il-pandemija tal-coronavirus. Meta kien qed iwieġeb numru ta' mistoqsijiet supplimentari, Bonnici qal li skont l-aġenzji internazzjonali, it-tbassir tat-tkabbir ekonomiku hu fost l-aqwa fl-Unjoni Ewropea. Il-mistoqsija oriġinali saret minn Claudio Grech li baqa' jinsisti mal-Ministru Bonniċi biex jagħti ċ-ċifra ta' persuna li tilfu l-impjieg waqt il-pandemija tal-coronavirus. Intervjena ukoll il-Kap tal-Oppożizzjoni Adrian Delia fejn argumenta li Grech kien qed jistaqsi domanda sempliċi: kemm fatwalment kien hemm persuni li tilfu l-post tax-xogħol. Bonnici rrisponda fejn qal li l-Kap tal-Oppożizzjoni jrid joħloq iperbola għax qed iqabbel is-sitwazzjoni ta' pajjiżi Ewropej oħra ma' Malta. .td_uid_3_5f193a4b72ed3_rand.td-a-rec-img{text-align:left}.td_uid_3_5f193a4b72ed3_rand.td-a-rec-img img{margin:0 auto 0 0}